Diari Oficial de la Generalitat Valenciana


Sumari del DOGV 3088, del 29-09-1997 (1997/10947)

DECRET 226/1997, de 2 de setembre, del Govern Valencià, pel qual accepta la cessió gratuïta de la propietat de l'immoble de 12.000 m2 de superfície situat a l'avinguda Blasco Ibáñez d'Alboraya, on s'ha construït un institut de formació professional, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/02/226/dof/vci/html**

### Dades del document

Número de DOGV
:   3088

Data del DOGV
:   29-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10579


Data del document
:   02-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 226/1997, de 2 de setembre, del Govern Valencià, pel qual accepta la cessió gratuïta de la propietat de l'immoble de 12.000 m2 de superfície situat a l'avinguda Blasco Ibáñez d'Alboraya, on s'ha construït un institut de formació professional, realitzada per l'ajuntament d'aquest municipi. [  
L'Ajuntament d'Alboraya, en sessió plenària del dia 29 de desembre de 1980, va cedir a l'administració estatal, amb la finalitat que s'hi construís un institut de formació professional, l'immoble de 12.000 m2 de superfície situat a l'avinguda Blasco Ibáñez d'aquesta població, sense que es formalitzés l'escriptura pública corresponent.  
L'ajuntament assenyalat, mitjançant acord plenari de 30 de maig de 1996 i a l'efecte de regularitzar la situació de l'immoble i cedir-lo a la Generalitat Valenciana, va ratificar l'acord adoptat amb data 29 de desembre de 1980.  
Amb data 24 d'abril de 1997, s'adopta un nou acord en el qual, ratificant en tots els aspectes l'acord de data 30 de maig de 1996, es fa constar que la cessió dels terrenys assenyalats, en els quals s'ha construït l'institut de formació professional, s'efectuà a favor de la Generalitat Valenciana, Conselleria de Cultura, Educació i Ciència, encara que per error es fes constar-hi que la cessió s'efectuava a favor del Ministeri d'Educació i Ciència.  
La cessió es realitza amb la condició, ja complida perquè el centre es troba en funcionament, de construir-hi un institut de formació professional.  
A petició del conseller de Cultura, Educació i Ciència, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 2 de setembre de 1997,  
DECRETE  
Article 1  
Acceptar la cessió gratuïta de la propietat, realitzada per l'Ajuntament d'Alboraia, de l'immoble de 12.000 m2 de superfície situat a l'avinguda Blasco Ibáñez, que confronta: nord, Camí Fondo; sud, finca major d'on procedeix; est, ferrocarril de la Junta d'Obres del Port; i oest, Camí Malva-rosa.  
Aquesta finca es troba inscrita en el Registre de la Propietat de València 13, tom 886, llibre 106 d'Alboraya, foli 167, finca 9.057, inscripció 2ª.  
Article 2  
La cessió gratuïta efectuada per l'Ajuntament d'Alboraia es fa amb la condició de construir en l'immoble un institut de formació professional, condició ja complida perquè el centre es troba en funcionament.  
Article 3  
Les despeses que ocasione la subscripció del document públic corresponent seran a càrrec de la Generalitat Valenciana.  
Article 4  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 2 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI